Video Bărbat din Neamț, călcat de microbuz. Mergea pe marginea drumului, când șoferul de 60 de ani l-a lovit mortal
Un bărbat din Neamţ a murit aseară după ce a fost lovit în plin de un microbuz. Bărbatul mergea pe marginea drumului Naţional 2, în localitatea Săbăoani, pe o porţine neiluminată şi fără trotuar. Şoferul de 60 de ani care conducea microbuzul nu l-ar fi văzut şi l-a lovit mortal. Medicii ajunşi la faţa locului nu au mai putut face nimic pentru a-l salva. În continuare poliţiştii fac cercetări pentru a stabili identitatea persoanei decedate dar şi cum s-a produs mai exact accidentul.
- PSD si PNL sunt la cuţite în teritoriu. Supărați că pierd primari, liberalii cer o perioadă de "mercato": "Calicie fără rost. Să oprim că lumea râde de noi"
Accidentul a avut loc pe DN 2, în afara localităţii Săbăoani.
Bărbatul mergea pe marginea drumului
IPJ Neamţ a transmis că din primele cercetări făcute de poliţişti a reieşit că, în timp ce un bărbat în vârstă de 60 de ani, din Bacău, conducea un mijloc de transport persoane, ar fi surprins şi accidentat un alt bărbat, care se deplasa pe partea carosabilă.
"Din nefericire, în urma evenimentului rutier a rezultat decesul pietonului. Poliţiştii efectuează cercetări în vederea stabilirii identităţii persoanei decedate şi a împrejurărilor în care s-a produs evenimentul", a arătat sursa citată.
Potrivit Centrului Infotrafic, circulaţia în zonă s-a desfăşurat pe un singur fir, în urma accidentului.